റോയ റോസാറ്റി

ഇന്ത്യ ആസ്ഥാനമായുള്ള ഗൈനക്കോളജിസ്റ്റും വന്ധ്യതാ വിദഗ്ധയുമാണ് റോയ റോസാറ്റി. ഷാദാൻ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിലെ ഒബ്‌സ്റ്റട്രിക്‌സ് ആൻഡ് ഗൈനക്കോളജി വിഭാഗത്തിന്റെ പ്രൊഫസറും മേധാവിയും കൂടിയായ അവർ, ഡെക്കാൻ കോളേജ് ഓഫ് മെഡിക്കൽ സയൻസസിലെ ഒവൈസി ഹോസ്പിറ്റൽ ആൻഡ് റിസർച്ച് സെന്ററിൽ ഒബ്‌സ്റ്റെട്രിക്‌സ് ആൻഡ് ഗൈനക്കോളജി വിഭാഗത്തിന്റെ പ്രൊഫസറും ഹെഡുമായി സേവനമനുഷ്ഠിച്ചിട്ടുണ്ട്.  കൂടാതെ, വന്ധ്യതാ പ്രശ്‌നങ്ങളിൽ ശ്രദ്ധ കേന്ദ്രീകരിക്കുന്ന ഹൈദരാബാദിലെ പ്രത്യേക ഗവേഷണ-വന്ധ്യതാ ചികിത്സാ കേന്ദ്രമായ മാതൃ ആരോഗ്യ & ഗവേഷണ ട്രസ്റ്റിന്റെ സ്ഥാപകൻ കൂടിയാണ് റോസാറ്റി.

എൻഡോമെട്രിയോസിസ്, പ്രസവചികിത്സ, സ്റ്റെം സെൽ ബയോളജി, പിസിഒഎസ് എന്നിവയിലാണ് അവരുടെ പ്രധാന ഗവേഷണ മേഖലകൾ.

 ആദ്യകാല ജീവിതവും കരിയറും 
റോസാതി ജനിച്ചതും വളർന്നതും ഇന്ത്യയിലെ ഹൈദരാബാദിലാണ്. അവർ 1985-ൽ ഗുൽബർഗ സർവകലാശാലയിൽ ചേർന്നു, അവിടെ മെഡിസിൻ (എംബിബിഎസ്) പഠിച്ചു. മെഡിസിൻ ബിരുദം പൂർത്തിയാക്കിയ ശേഷം, 1990-ൽ ന്യൂ ഡൽഹിയിലെ ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിൽ നിന്ന് പോസ്റ്റ്ഡോക്ടറൽ പഠനം പൂർത്തിയാക്കി. വിദ്യാഭ്യാസം പൂർത്തിയാക്കിയ ശേഷം 1995-ൽ റോസാറ്റി മഹാവീർ ഹോസ്പിറ്റലിൽ സീനിയർ കൺസൾട്ടന്റായി ചേർന്നു.
 പുരസ്കാരങ്ങളും ബഹുമതികളും 

നിരവധി പുരസ്കാരങ്ങളും ബഹുമതികളും നേടിയിട്ടുള്ള വ്യക്തിയാണ് റോസാറ്റി:

     രാജീവ് ഗാന്ധി ശിരോമണി അവാർഡ്
     ന്യൂഡൽഹിയിലെ ഗ്ലോബൽ ഇക്കണോമിക് കൗൺസിലിന്റെ രാഷ്ട്രീയ ഏകതാ അവാർഡ്.
     തേർഡ് വേൾഡ് ഓർഗനൈസേഷൻ ഓഫ് വിമൻ സയന്റിസ്റ്റിന്റെ ഒബ്‌സ്റ്റട്രീഷ്യൻസ് ആൻഡ് ഗൈനക്കോളജിസ്റ്റ് അവാർഡ്
     നാഷണൽ അക്കാദമി ഓഫ് മെഡിക്കൽ സയൻസസിന്റെ ഓണററി അവാർഡ്
     മഹാവീർ ഹോസ്പിറ്റൽ ആൻഡ് റിസർച്ച് സെന്ററിന്റെ മികച്ച കൺസൾട്ടന്റ് അവാർഡ്
     മെഡിക്കൽ കൗൺസിൽ ഓഫ് ഇന്ത്യയുടെ യോഗ്യത അടിസ്ഥാനമാക്കിയുള്ള മാർഗ്ഗനിർദ്ദേശങ്ങൾ (സിലബസ്), മിനിമം സ്റ്റാൻഡേർഡ് ആവശ്യകതകൾ തയ്യാറാക്കുന്നതിനുള്ള കൺവീനറായി ആദരിക്കപ്പെട്ടു
     ഇക്കണോമിക് ടൈംസ് ഹെൽത്ത് വേൾഡ് ഫെർട്ടിലിറ്റി കോൺക്ലേവിന്റെ അംഗീകാരത്തിന്റെയും അഭിനന്ദനത്തിന്റെയും സർട്ടിഫിക്കറ്റ് (29 ജനുവരി 2019)
     ISSRF നൽകുന്ന മെമ്മോറിയൽ ഓറേഷൻ അവാർഡ് (2019)
     ഇന്ത്യൻ ഫെർട്ടിലിറ്റി സൊസൈറ്റിയുടെ മികച്ച ചാപ്റ്റർ അവാർഡ് (ഡിസംബർ 2019)
     ഐസാറിന്റെ ചാമ്പ്യൻ അവാർഡ് (മാർച്ച് 2020)

അവലംബം